शीर्षक: राजीव गांधी सहलीसाठी INS विराटने आले नव्हते: नरेंद्र मोदी यांच्या आरोपांवर माजी नौदल अधिकाऱ्यांचं स्पष्टीकरण\nवरील काल्पनिक लेखाचे शीर्षक दिल्यास, लेखाची कल्पना करा.\n
बुधवारी रामलीला मैदानावर पंतप्रधान दिल्लीमधल्या आपल्या पहिल्या प्रचारसभेत बोलत होते. 

'जेव्हा मी काँग्रेसच्या गैरकारभारावर बोलतो, तेव्हा त्यांना एवढा राग का येतो,' असं नरेंद्र मोदींनी या सभेमध्ये बोलताना म्हटलं. 

जेव्हा राजीव गांधी पंतप्रधान होते, तेव्हा गांधी परिवार INS विराट या युद्धनौकेचा वापर 'खासगी टॅक्सी'सारखा करायचे, असा आरोप नरेंद्र मोदींनी दिल्लीतल्या सभेत केला. 

गांधी परिवारानं आपल्या सुट्ट्यांसाठी युद्धनौकेचा वापर करून त्याचा अपमान केला असल्याचंही मोदींनी या सभेत म्हटलं. 

नरेंद्र मोदींनी म्हटलं, 

"कोणी सुट्ट्या घालवण्यासाठी सहकुटुंब युद्धनौकेवर गेलंय, असं कधी तुम्ही ऐकलं आहे का? हा प्रश्न ऐकून आश्चर्यचकित होऊ नका. असं झालंय आणि आपल्या देशातच झालंय. काँग्रेसच्या सर्वांत मोठ्या नामदार कुटुंबानं देशाची शान असलेल्या INS विराटचा वापर आपलं खासगी वाहन असल्याप्रमाणे केला होता. राजीव गांधी तेव्हा भारताचे पंतप्रधान होते आणि 10 दिवसांसाठी सुट्टीवर गेले होते. त्यावेळी INS विराट भारताच्या सागरी सीमांच्या रक्षणासाठी तैनात होती. मात्र या युद्धनौकेला सुट्टीवर निघालेल्या गांधी परिवाराला आणण्यासाठी पाठवलं. त्यानंतर राजीव गांधींच्या सगळ्या गोतावळ्यासह INSविराट एका बेटावर थांबविण्यात आली...तब्बल दहा दिवस ही युद्धनौका तिथंच होती. राजीव गांधींसोबत त्यांच्या सासरवाडीची मंडळीही होती. परदेशी नागरिकांना भारताच्या युद्धनौकेवर नेऊन देशाच्या सुरक्षेला धोका नाही का निर्माण झाला? की ते राजीव गांधी होते आणि त्यांच्यासोबत सासरवाडीची मंडळी होती...इटलीवरून आली होती म्हणून अपवाद केला."

राजीव गांधींच्या कुटुंबीयांच्या सरबराईसाठी नौदलाकडून एक हेलिकॉप्टरही तैनात करण्यात आल्याचा आरोपही नरेंद्र मोदींनी केला.

काँग्रेसनं मात्र हे सर्व आरोप फेटाळून लावले आहेत.

काँग्रेस प्रवक्ते पवन खेडा यांनी पत्रकार परिषद घेऊन हे सर्व आरोप खोटे असल्याचं म्हटलं आहे. 

"व्हाईस ऍडमिरल (रिटायर्ट) विनोद पसरिचा यांनी राजीव गांधी यांची ही ऑफिशियल भेट असल्याचं पुढे येऊन सांगितलं आहे. पण मोदींनी फॅक्टशी देणंघेणं काही नाही," असं खेडा यांनी म्हटलंय. 

"मोदींकडे सांगण्यासाठी त्यांनी केलेल्या कामांबद्दल काहीच नसल्यानं ते असे आरोप करत आहेत. ते त्यांच्या अपयशांवर मतदान मागत आहेत," असंही खेडा यांनी म्हटलंय.  

काय होतं हे संपूर्ण प्रकरण? 

पंतप्रधानांनी 21...